Santorini Unit A | LekkeSlaap
Santorini is die perfekte plek vir jou volgende vakansie. Dis 'n plekkie waar jy jouself regtig kan bederf en steeds deel kan wees van die gonsende vakansie-atmosfeer. Die kompleks is in die hartjie van Margate geleë en stapafstand van Margate se vernaamste swemstrand, die Margate-pier, restaurante, vermaakgeriewe en winkels.
Die eenheid het 3 slaapkamers en 2 badkamers. Die hoofslaapkamer beskik oor 'n dubbelbed en 'n en suite-badkamer en die tweede en derde slaapkamers het elkeen 2 enkelbeddens en deel die tweede badkamer. Die kombuis is volledig toegerus met alles wat jy sal benodig vir selfsorg insluitend 'n wasmasjien en tuimeldroër. Die sitkamer het gemaklike rusbanke en 'n TV met 'n DStv-koppelpunt. Gaste moet hul eie dekodeerder en slimkaart saambring indien hulle DStv wil kyk.